Klara segir að öll sex knattspyrnusamböndin séu að baki umsóknarferilsins þó að stóru þjóðirnar dragi vissulega vagninn . Hún bendir þó á að um erfiða samkeppni sé að ræða en alls sóttu sóttu sjö þjóðir um að halda mótið árið 2024 . Hún segir það aftur á móti ljóst að eins og staðan er núna þá séu engir leikvellir hér á landi sem gætu komið til greina sem keppnisvellir á heimsmeistaramótinu . Hún segir að Ísland og Færeyjar ætli sér þó að taka fullan þátt í undirbúningsferlinu og framkvæmd mótsins ef komi til þess . Að lokum segir hún að KSÍ sé mjög stolt af því að taka þátt í þessu verkefni með hinum samböndunum . „ Við erum full tilhlökkunar og vonum að þetta gangi allt saman upp , “ segir Klara . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .